Document ID: /fineweb-2-swissfilter-quality_10-filterrobots/filtered/03746.jsonl.gz/25

เมื่อวันที่ 4 และ 6 ตุลาคม 2562 นายจักรี ศรีชวนะ เอกอัครราชทูต ณ กรุงเบิร์น ได้เป็นประธานในพิธีเปิดและพิธีปิดงานอบรมเทคนิคการนวดของแชมป์โลก ณ วัดศรีนครินทรวราราม ซึ่งจัดโดยสมาคมส่งเสริมอาชีพนวดไทยและสปาสวิตเซอร์แลนด์ และคณะกรรมการและมูลนิธิครูอาสาโรงเรียนพุทธศาสนาวันอาทิตย์ วัดศรีนครินทรวราราม โดยมีผู้เข้าร่วมอบรม 104 คน
งานดังกล่าวจัดขึ้นเพื่อส่งเสริมศักยภาพและพัฒนาอาชีพนวดไทยในต่างประเทศ โดยนำรายได้หลังหักค่าใช้จ่ายไปร่วมบริจาคสมทบทุนสร้างอาคาร 111 พรรษาสมเด็จย่า ศาลาชาตกาลานุสรณ์
----------------------------------------------
สถานเอกอัครราชทูต ณ กรุงเบิร์น
17 ตุลาคม 2562